เธอทำให้ใจฉันหยุดเต้น

เธอทำให้ใจฉันหยุดเต้น () เป็นละครโทรทัศน์เน็ตฟลิกซ์แนวรักตลก และดรามาของอังกฤษ ดัดแปลงจากนวนิยายเว็บคอมิกและนวนิยายภาพในชื่อหยุดหัวใจไว้ที่นายโดยอลิซ โอเซแมน และเธอยังเขียนบทในละครเอง เรื่องราวเน้นที่ตัวละครชาร์ลี สปริง (โจ ล็อก) เด็กนักเรียนเกย์ที่ตกหลุมรักเพื่อนร่วมชั้นนิค เนลสัน (คิต คอนเนอร์) นักเรียนที่นั่งข้าง ๆ กันในคาบเช็คชื่อ นอกจากนี้ยังมีเรื่องราวชีวิตของเทา (วิลเลียม เกา) เอลลี (ยัสมิน ฟินนีย์) ทารา (คอรินนา บราวน์) และดาร์ซี (คิซซี เอ็ดเกลล์)

ลิขสิทธิ์โทรทัศน์สำหรับซีรีส์นี้ถูกซื้อโดยซีซอว์ฟิล์มส์ ในปี ค.ศ. 2019 และเน็ตฟลิกซ์ได้สิทธิ์การจัดจำหน่ายในปี ค.ศ. 2021 กำกับโดยยูโรส ลิน การถ่ายทำเกิดขึ้นตั้งแต่เดือนเมษายนถึงมิถุนายนของปีนั้น โดยมีตัวอย่างละครปล่อยออกมาตลอดระยะเวลา เพลงที่มีอยู่แล้วหลายเพลงถูกใช้เป็นเพลงประกอบละคร นอกเหนือจากเพลงประกอบต้นฉบับของเอดีสการ์ แชนซ์ รูปแบบการถ่ายภาพยนตร์และเฉดสีได้ถูกวางแผนไว้ล่วงหน้าเพื่อให้ละครเรื่องนี้มีความสง่างามในบรรยากาศ ขยายด้วยการใช้แอนิเมชันแบบดั้งเดิมที่ดัดแปลงมาจากเนื้อหาต้นฉบับ

เธอทำให้ใจฉันหยุดเต้น เปิดตัวเมื่อวันที่ 22 เมษายน ค.ศ. 2022 โดยได้รับคำชมเชย โดยเฉพาะน้ำเสียงและจังหวะของมัน รวมถึงการเป็นตัวแทนของชุมชนแอลจีบีทีและฤดูกาลแรกได้รับการเสนอชื่อเก้ารางวัลจากรางวัลเอ็มมีสำหรับเด็กและครอบครัว เมื่อละครได้ออกอากาศก็ได้รับความนิยมทันที ละครติด 1 ใน 10 ละครภาษาอังกฤษบนเน็ตฟลิกซ์ในเวลาเพียงสองวัน นอกจากนี้นวนิยายภาพก็ได้รับความนิยมเพิ่มมากขึ้น รวมไปถึงเพลงประกอบละคร และเมื่อวันที่ 20 พฤษภาคม ค.ศ. 2020 มีการประกาศว่าเธอทำให้ใจฉันหยุดเต้นได้รับการอนุมัติการสร้างฤดูกาลต่อในฤดูกาลที่ 2 และ 3

 นักแสดงและตัวละคร 
 นักแสดงหลัก 
 คิต คอนเนอร์ รับบทเป็น นิค เนลสัน, นักกีฬารักบี้ปี 11 ที่โรงเรียนมัธยมทรูแฮมแกรมมา ซึ่งนั่งข้างชาร์ลีในชั้นเรียน
 โจ ล็อก รับบทเป็น ชาร์ลี สปริง, นักเรียนปี 10 ที่โรงเรียนมัธยมทรูแฮมแกรมมาที่เพิ่งเปิดเผยอัตลักษณ์ตัวตนทางเพศ
 วิลเลียม เกา รับบทเป็น เทา ซู, เพื่อนสนิทของชาร์ลี
 ยัสมิน ฟินนีย์ รับบทเป็น แอลล์ อาร์เจนต์, เพื่อนของชาร์ลี, เทา และไอแซก เธอเป็นทรานส์เจนเดอร์เรียนที่โรงเรียนสตรีฮิกส์
 คอรินนา บราวน์ รับบทเป็น ทารา โจนส์, นักเรียนโรงเรียนสตรีฮิกส์ที่ผูกมิตรกับเอลลี
 คิซซี เอ็ดเกลล์ รับบทเป็น ดาร์ซี โอลส์สัน, แฟนสาวของทารา และเพื่อนของเอลลี
 โทบี ดอโนแวน รับบทเป็น ไอแซก เฮนเดอร์สัน, สมาชิกผู้เงียบ ๆ ของกลุ่มเพื่อนชาร์ลี, เทา และเอลลี
 เจนนี วอลเซอร์ รับบทเป็น โทรี สปริง, พี่สาวของชาร์ลี
 เซบาสเตียน ครอฟต์ รับบทเป็น "เบน" เบนจามิน โฮบ, ความสัมพันธ์ลับ ๆ หรือแฟนคนแรกของชาร์ลี
 คอร์แมค ไฮด์-คอร์ริน รับบทเป็น แฮร์รี กรีน, เด็กชายในทีมรักบี้ เป็นบุคคลเกลียดคนรักร่วมเพศ (homophobic bully)
 รีอา นอร์วูด รับบทเป็น อิโมเจน ฮีนีย์, เพื่อนคนหนึ่งของนิคที่แอบชอบเขา
 ฟิซาโย อาคีเนด รับบทเป็น มิสเตอร์อจายี, ครูสอนศิลปะที่คอยอยู่เคียงข้างชาร์ลี
 เชตนา แพนเดีย รับบทเป็น โค้ชซิงห์, โค้ชรักบี้ที่คอยดูแลชาร์ลี
 สตีเฟน ฟราย รับบทเป็น พากย์เสียงอาจารย์ใหญ่บาร์นส์, อาจารย์ใหญ่ของโรงเรียนมัธยมทรูแฮมแกรมมา
 โอลิเวีย โคลแมน รับบทเป็น ซาราห์ นีลสัน, แม่ของนิค

 นักแสดงสมทบ 
 อาราโลยีน โอเชนเรมี รับบทเป็น โอทิส สมิธ
 อีแวน โอเวนเนลล์ รับบทเป็น คริสเตียน แมคไบรด์
 อัชวิน วิศวนาถ รับบทเป็น สาย เวอร์มา
 จอร์จินา ริช รับบทเป็น เจน สปริง, แม่ของชาร์ลีกับโทรี
 โจเซฟ บัลเดอร์รามา รับบทเป็น จูลิโอ สปริง, พ่อของชาร์ลีกับโทรี
 โมโม ยัง รับบทเป็น หยาน ซู, แม่ของเทา
 อลัน เทอร์คิงตัน รับบทเป็น มิสเตอร์หลง

 เพลงประกอบ 

 รางวัล 
 ปี รางวัล สาขา ผู้ได้รับการเสนอชื่อ ผล อ้างอิง2022Attitude AwardsTV AwardHeartstopper Children's and Family Emmy Awards Outstanding Casting for a Live Action ProgramHeartstopper  Outstanding Guest Performance in a Preschool, Children's or Young Teen Program Olivia Colman Outstanding Lead Performance in a Preschool, Children's or Young Teen Program Kit Connor  Joe Locke  Outstanding Makeup and HairstylingHeartstopper Outstanding Supporting Performance in a Preschool, Children's or Young Teen Program Yasmin Finney  William Gao  Outstanding Writing for a Young Teen ProgramHeartstopper  Outstanding Young Teen Program Heartstopper Dorian Awards Best LGBTQ Show Heartstopper {Best TV DramaHeartstopper Best TV PerformanceKit Connor Edinburgh TV AwardsTV Moment of the Year "Nick & Charlie's First Kiss"  Hollywood Music in Media Awards Original Song/Score — Trailer "Colours of You"  MTV Movie & TV AwardsBest Musical Moment "Dance with Me" National Television Awards New Drama Heartstopper  Rising Star Kit Connor  Joe Locke  Rose d'Or Awards Comedy Drama and Sitcom Heartstopper   Soho House Awards Breakthrough Actress Yasmin Finney  TV Choice Awards Best New Drama Heartstopper 

 อ้างอิง 

 แหล่งข้อมูลอื่น




หมวดหมู่:ผลงานต้นฉบับภาษาอังกฤษของเน็ตฟลิกซ์
หมวดหมู่:รายการโทรทัศน์เกี่ยวกับชายรักร่วมเพศ
หมวดหมู่:รายการโทรทัศน์เกี่ยวกับหญิงรักร่วมเพศ
หมวดหมู่:ละครโทรทัศน์เกี่ยวกับวัยรุ่น
หมวดหมู่:รายการโทรทัศน์เกี่ยวกับคนข้ามเพศ